Un any més, la Casa de Cultura ofereix el TEIEE els alumnes de l’Escola d’Estiu
2025-07-24

L’Institut Municipal de Cultura i Joventut de Burjassot acosta una vegada més el món del seté art, el cinema, als més xiquets i joves del municipi. Aquesta vegada ho fa amb el TEIEE, el Passaport Cultural, dirigit a xiquets i joves d’edats compreses entre els 4 i 17 anys, matriculats en l’Escola d’Estiu, Summer School i Estiu Jove. El Passaport permet l’accés gratuït a dues sessions de cinema en la Terrassa d’Estiu 2015.

El TEIEE, nom que arreplega els dos projectes que el conformen, Terrassa d’Estiu i Escola d’Estiu, serà lliurat als alumnes de l’escola el 31 de juliol, de manera que a partir de la setmana que ve, els xiquets i joves podran assistir a veure dues pel·lícules de manera totalment gratuïta i gaudir de la cartellera que la Casa de Cultura té preparada, en aquesta ocasió, en format de 35 mm.

Per a accedir a la Terrassa d’Estiu amb el TEIEE, s’haurà de presentar el passaport en la taquilla de l’Auditori de la Casa de Cultura, on els responsables de l’IMCJB encunyaran els passaports. Els alumnes hauran d’anar acompanyats d’un adult. El passaport ha de portar el nom, cognoms, edat, data del dia en què es vas agafar i l’encuny de l’IMCJB, per la qual cosa és un document personal i intransferible.

Enguany, els alumnes de l’Escola d’Estiu podran gaudir d’èxits d’animació com ara Río 2 , Cómo entrenar a tu Dragón 2 o Las aventuras de Tadeo Jones, entre unes altres.